armvectores/hy_wikipedia_2023 huggingface dataset:
Վոկալ

Վոկալ երաժշտություն, երաժշտության ժանր, որը կատարում է մեկ կամ մի քանի երգիչ, երաժշտական գործիքների նվագակցությամբ կամ առանց դրա, որտեղ հիմնական շեշտը դրված է երգեցողության վրա։ Երաժշտությունը, որը ներգրավվում է երգեցողությունը, բայց նշանակալից կերպով այն չի ներկայացնում, հիմնականում ընդունված է անվանել գործիքային (ինստրումենտալ) երաժշտություն (օրինակ՝ կանանց երգչախումբ, որոնք երգում են առանց բառերի)։ Երաժշտությունը, որում բացի վոկալային գործիքից (մարդու ձայնալարեր) չեն օգտագործվում այլ երաժշտական գործիքներ, անվանվում է կապելլա։

Վոկալ երաժշտությունը երգվող բառերի ամբողջություն է, չնայած կան մի շարք օրինակներ, երբ վոկալ երաժշտության մեջ կատարողը երգում է ոչ լեզվական վանկեր, ձայներ, աղմուկ, կամ որոշ դեպքերում՝ երաժշտական onomatopoeia։ Վոկալ երաժշտությունը հարավում է երաժշտության ամենահին ձևը, քանի որ այն, բացի մարդկային ձայնից, այլ գործիքներ չի պահանջում։ Երաժշտական բոլոր մշակույթները ունեն վոկալ երաժշտության որևէ տեսակ։
Վոկալ երաժշտությունը բաժանվում է մի շարք ժանրերի, որոնցից ամենահիմնականներն են՝ դասական, էստրադային և ժողովրդական ժանրերը։ Դասական երգեցողությունն այս երեքից ամենահինն է և դրանից են սկիզբ առել և այնուհետև առանձնացել մյուս երկու ժանրերը։ 


== Վոկալ երաժշտություն առանց բառերի ==


=== Աշխարհի սովորույթներ ===
Հնդկական դասական երաժշտությունը հիմնված է վոկալային հարուստ ավանդույթների վրա, որտեղ անգամ երաժշտական գործիքներն են գնահատվում մարդկային ձայնին հետևելը, դրան նմանակելու, նույն արտահայտությունը ստեղծելու ունակությամբ։
Վոկալ իմպրովիզացիաների միջոցով չմշակված տեքստ երգելը թուրքական և միջին Արևելքի երաժշտական մշակույթներում դեռևս համարվում է ամենակարևոր տարրերից։ Այսպիսի երաժշտություն արդեն իսկ գոյություն է ունեցել 13-րդ դարում, ինչպես նաև դեպի Պաղեստին և Երուսաղեմ առաջին խաչակրաց արշավանքների ժամանակներից, հավանաբար 900-ական թվականներից էլ ավելի շուտ։
Հնագույն Կունգ ցեղի և հարավային Աֆրիկայի կլանների ժամանակակից հետնորդները ևս օգտագործում են երաժշտական նմանատիպ հմտություններ։
Իմպրովիզացիաների մեկ այլ տեսակ՝ հայտնի thillana անվամբ, հարավային Հնդկաստանի Carnatic երաժշտությանկարևոր մասն է։
Հասիդական հրեաները օգտագործում են ձայնի իմպրովիզացիայի տեսակ, որը կոչվում է նիգունիմ (nigunim)։ Սա իրենից ներկայացնում է առանց բառերի մեղեդիներ, որոնք հնչում են որպես «բիմ-բիմ-բամ» կամ «այ-յայ-յայ» և հաճախ ուղեկցվում են ռիթմիկ ծափերով և սեղանի վրա թմբկահարելով։


=== Եվրոպական դասական վոկալ երաժշտություն ===
Սոլֆեջիոն յուրաքանչյուր նոտային տալիս է տարբեր վանկեր, ինչպես օրինակ «դո-ռե-մի»։ Նմանատիպ «գործիքների» մեծ պաշար կարելի է գտնել ավանդական հնդկական երաժշտության մեջ։


=== Ջազ և պոպուլյար (փոփ) երաժշտություն ===
Հիփ հոփ երաժշտությունը ունի իրեն հատուկ կատարման ձև, որը հայտնի է որպես բիթբոքսինգ։ Սա իր մեջ ընդգրկում է ռիթմի և հարվածների ստեղծում։


== Վոկալ երաժշտություն բառերով ==


=== Երգեր ===
Երգերի տեսակների մասին տեղեկությունների համար տ՛ես երգ հոդվածը։


=== Ընդլայնված տեխնիկա, որը իրենում ընդգրկում է բառեր ===
Վիեննայի երկրորդ դպրոցը, հատկապես Ալաբն Բերգը և Արնոլդ Շոենբերգը, ստեղծել են տեխնիկա, որը անվանվում է Sprechstimme, որտեղ երգիչը կիսով չափ խոսում է, կիսով չափ՝ երգում, հիմնականում մոտ աստիճաններ։


== Ձայնային մեծ դիապազոն ունեցող կատարողներ ==


== Ծանոթագրություն ==


== Տես նաև ==
Երգչախումբ
Ձայն
Բոուիի դանակ

Բոուիի դանակ (ռուս.՝ Нож Боуи, անգլ.՝ Bowie knife), խոշոր դանակ, որի շեղբի վրա առկա է թեքություն, որն ունի գոգավոր աղեղի տեսք (clip-point): Ընդ որում, շեղբի սայրն ուղղված է քիչ վերև։ Կռնակի թեքությունը շատ հաճախ ունենում է կտրող եզր կամ իրենից ներկայացնում է կեղծ սայր։ Բազմաթիվ Բոուիի դանակներ ունենում են զարգացած խաչարդ։
Դանակի անունով շատ հաճախ անվանում են այն դանակները, որոնք ունեն կռնակի թեքություն։ Այլ կերպ այդ դանակներն անվանում են «քլիփ-փոյնթ»։


== Պատմություն ==
Դանակն իր անունը ստացել է Ջեյմս Բոուի պատվին, որը Տեխասի հեղափոխության հերոս էր։ Բոուին շատ հայտնի էր ԱՄՆ-ում։


== Հետաքրքիր տեղեկություններ ==

Բոուիի դանակը հայտնվում է Battlefield 4, Call of Duty: World at War, Call of Duty: Black Ops, Call of Duty: Black Ops II, Dead Frontier, Combat Arms համակարգչային խաղերում, ինչպես նաև Fallout: New Vegas խաղի Lonesome Road հավելվածում։
Հայտնի բրիտանացի երգիչ Դեյվիդ Բոուին իր ստեղծագործական մականունը ընտրել է դանակի անունով։
Դանակը հիշատակվում է Ժյուլ Վեռնի «Քսան հազար լյո ջրի տակ» վեպում։
Ֆրենկի Լեյնը «Bowie knife» երգի կատարողն է և հեղինակը։
«Պատժողը» կինոնկարում Ջոն Տրավոլտան իր նախկին ընկերոջը սպանելուց առաջ պատմում է Ջեյմս Բոուիի և նրա դանակի մասին։
«Հելոուին 2» կինոնկարում գլխավոր անտագոնիստ Մայքլ Մայերսը զինված էր Բոուիի դանակով։
«Ռեմբո IV» կինոնկարում Սիլվեստր Ստալոնեն կիրառում է ինքնաշեն Բոուիի դանակը։


== Ծանոթագրություններ ==
Սիրահարված սեփական ցանկությամբ

«Սիրահարված սեփական ցանկությամբ» (ռուս.՝ «Влюблён по собственному желанию»), խորհրդային գեղարվեստական ֆիլմ, որը բեմադրել է ռեժիսոր Սերգեյ Միքայելյանը 1982 թվականին։


== Սյուժե ==
Ֆիլմը պատմում է պատահաբար հանդիպած երկու մարդու՝ նախկին հեծանվորդ մարզիկի՝ կյանքի իմաստը կորցրած և գործարանում աշխատող հմայիչ երիտասարդ Իգորի և  արտաքնապես աչքի չընկնող, բայց բարեսիրտ գրադարանավարուհի Վերայի մասին, որոնք համաձայնության են գալիս աուտոթրենինգի օգնությամբ սիրահարվել միմյանց։


== Դերերում ==
Օլեգ Յանկովսկի – Իգոր Բրագին
Եվգենյա Գլուշենկո – Վերա Սիլկովա
Վսևոլոդ Շիլովսկի – Կոլյա, Իգորի հարևանը
Իրինա Ռեզնիկովա – Նատաշա, Իգորի ընկերուհին
Վլադիմիր Բելոուսով – Գենա, հանգստացող
Յուրի Դուբրովին – Պետրուշին, Բրիգադիր
Կիրա Կրեյլիս-Պետրովա – Վերայի մայրը
Իվան Ուֆիմցև – անհաջողակ սիրահետող (հնչյունավորել է Գեորգի Վիցինը)
Սվետլանա Սերշնյովա – Նինա, Վերայի ընկերուհին


== Նկարահանող խումբ ==
Սցենարի հեղինակ՝ Ալեքսանդր Վասինսկի
Բեմադրող ռեժիսոր՝ Սերգեյ Միքայելյան
Բեմադրող օպերատոր՝ Սերգեյ Աստախով
Նկարիչ՝ Ալեքսեյ Ռուդյակով
Կոմպոզիտոր՝ Իգոր Ցվետկով


== Մրցանակներ ==
1983 – XVI համամիութենական կինոփառատոն (Լենինգրադ) գեղարվեստական ֆիլմերի բաժնի գխավոր մրցանակ «Սիրահարված սեփական ցանկությամբ» ֆիլմին (Սերգեյ Միքայելյան)
1983 – Բեռլինի XXXIII միջազգային կինոփառատոն Արևմտյան Բեռլինում (ԳՖՀ), մասնակցություն հիմնական ծրագրին, «Արծաթե արջ» մրցանակ կնոջ լավագույն դերակատարման համար (Եվգենյա Գլուշենկո)
1983 – «Սովետսկի էկրան» հանդեսի հարցման արդյունքում Օլեգ Յանկովսկին ճանաչվել է տարվա լավագույն դերասան


== Ծանոթագրություններ ==


== Արտաքին հղումներ ==
«Սիրահարված սեփական ցանկությամբ» ֆիլմը «Энциклопедия отечественного кино» կայքում
«Սիրահարված սեփական ցանկությամբ» Archived 2021-12-10 at the Wayback Machine.․ քաղվածքներ և կադրեր ֆիլմից
(564) Դուդու

(564) Դուդու (անգլ.՝ Dudu), աստերոիդ աստերոիդների հիմնական գոտում։ Հայտնաբերվել է 1905 թվականի մայիսի 9-ին Պաուլ Գյոցի կողմից Հայդելբերգում։
Միջին հեռավորությունը Արեգակից կազմում է 2,749393 ա. մ., առավելագույնը մոտենում է 1,9931 ա. մ. հեռավորության վրա և հեռանում 3,5056 ա. մ.։ Արեգակի շուրջ մեկ ամբողջական պտույտ է կատարում 1665,15 երկրային օրվա ընթացքում, իր ուղեծրով շարժվելով միջինում 0,216197 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,99° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(564) Դուդու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռեոսին

Ռեոսին (իսպ.՝ Reocín), բնակավայր և մունիցիպալիտետ Իսպանիայում։ Գտնվում է Կանտաբրիա պրովինցիայում (Կանտաբրիա ինքնավար համայնքում)։ Մունիցիպալիտետը գտնվում է Սախա Նանսա շրջանում։ Տարածքը կազմում է 32.1 կմ² Բնակչությունը՝ 7959 մարդ (2007 թվականի տվյալներով)։


== Արտաքին հղումներ ==
Պաշտոնական էջ
Իվան Բուբենեց

Իվան Բուբենեց (ռուս.՝ Иван Константинович Бубенец, 1897, Իվանտեևսկի շրջան - 1926, Ղրիմ, Ղրիմի ինքնավար խորհրդային սոցիալիստական հանրապետություն, ՌԽՖՍՀ, ԽՍՀՄ), հեծելազորային, Քաղաքացիական պատերազմի մասնակից, Կարմիր դրոշի  կրկնակի շքանշանակիր (1919, 1922)։


== Կենսագրություն ==
Իվան Բուբենեցը ծնվել է 1897 թվականին Ալեքսանդրովկա գյուղում ունևոր գյուղացու ընտանիքում։ Ավարտել է Նիկոլաևի ռեալական ուսումնարանը և Սամարայի գիմնազիան։ Դեռևս գիմնազիայում սովորելու տարիներին համակվել է հեղափոխական գաղափարներով։ 1914 թվականին Բուբենեցը զորակոչվել է ցարական բանակ։ Ավարտել է ռազմական ուսումնարանը ստանալով ենթասպայի աստիճան։ Մասնակցել է Առաջին համաշխարհային պատերազմին, հասնելով շտաբս-կապիտանի աստիճանի։
1917 թվականի հոկտեմբերին, որպես  լեյբ-գվարդիայի Եգերական գնդի վաշտի հրամանատար Պետրոգրադում մասնակցել է Հոկտեմբերյան հեղափոխության իրադարձություններին, մասնավորապես Ձմեռային պալատի գրավմանը, Ժամանակավոր կառավարության կալանավորմանը, վիրավորվել է և բուժման ուղարկվել Նիկոլաևսկ քաղաք (այժմ՝ Սարատովի մարզի Պուգաչյով):1918 թվականի գարնանը Պուգաչյովի գավառում կազմակերպել է կարմիրգվարդիական ջոկատ, որը հետագայում մտել է 218-րդ Ռյազանյան հրաձգային գնդի կազմի մեջ։ Այդ ժամանակ նա ծանոթացել է Վասիլի Չապաևի հետ, ով չնայած ցարական սպաների նկատմամբ ունեցած անձնական հակակրանքին, նրան ընդունել է իր դիվիզիայի մեջ և նրան սկզբում տվել  վաշտի, այնուհետև գումարտակի հրամանատար։ 1919 թվականին  Բուբենեցն արդեն 219-րդ հրաձգային գնդի հրամանատարն էր, իսկ պատերազմի ավարտին` հեծելազորային բրիգադայի։ 25-րդ դիվիզիայի կազմում մասնակցել է Ուրալյան, Արևելյան և Հարավարևմտյան ռազմաճակատների մարտերին։
Պատերազմի ավարտից հետո Բուբենեցը որոշ ժամանակ սովորել է Ռազմական ակադեմիայում, սակայն 1921 թվականին թողել է ուսումը և ընդունվել  օդաչուական դպրոց, որպես կուրսանտ։ Ավարտելուց հետո ծառայել է ռազմական ավիացիայում:1926 թվականի օգոստոսին ողբերգականորեն  զոհվել է Սևաստոպոլի մոտ տեղի ունեցած ավիացիոն աղետի հետևանքով։


== Պարգևներ ==
ՌՍՖՍՀ Կարմիր դրոշի շքանշան (Հեղափոխական ռազմական խորհրդի № 156 հրաման,  1919)
ՌՍՖՍՀ Կարմիր դրոշի շքանշան (Հեղափոխական ռազմական խորհրդի № 148 հրաման, 1922)


== Հիշատակ ==
Բուբենեցի անունով է կոչվում Պուգաչյովի փողոցներից մեկը
Ի. Կ. Բուբենեցի խորաքանդակը տեղադրված է Վ. Ի. Չապաևի հուշարձանի վրա


== Գրականություն ==
Аристов Г. Красный лётчик (рус.) // Пугачёвское время : газета. - 2011. - № от 12 июня.  (Проверено 19 февраля 2016)
Сборник лиц, награждённых Орденом Красного знамени и почетным революционным оружием. - М.: Гос. воен. изд-во, 1926. - 303 с.
Бубенец, Иван Константинович // Советская военная энциклопедия / Ред. совет: К. Е. Ворошилов, Я. Б. Гамарник, А. С. Бубнов и др.; глав. ред. Р. П. Эйдеман. - М.: Сов. энциклопедия, 1933. - Т. 2: Аэродромная служба – Варта. - Стб. 814. - Стб. 814 - 25 500 экз.
Дубинский И. В. Трубачи трубят тревогу. - М.: Воениздат, 1962. - 310 с. - (Военные мемуары).
Дубинский И. В. Примаков [1897-1937 гг.]. - М.: Мол. гвардия, 1968. - 175 с. - (Жизнь замечательных людей; Вып. 2 [445]). - 100 000 экз.


== Ծանոթագրություններ ==
Պովելլիտ

Պովելլիտ, ամերիկյան երկրաբան Ջ․ Պոուելլի (անգլ.՝ J․ Powell, 1834-1902) անունով, միներալ, կալցիումի մոլիբդեն՝ Са[МоO4]։
Քիմիական բաղադրությունը՝ 71,52% МоO3, 28,48% CaO։ Որոշ պովելլիտներ պարունակում են մինչև 10,3% W03։ Բյուրեղագիտական համակարգը տետրագոնային է։ Ամենից հաճախ առաջացնում է գաղտնաբյուրեղային ագրեգատներ (մոլիբդենիտի փոփոխման արգասիքներ)։
Գույնը՝ սպիտակից մինչև մուգ կանաչ և գորշ։ Կարծրությունը՝ 3,5 խտությունը՝ 4250-4520 կգ/մ²։ Մոլիբդենային հանքավայրերի օքսիդացման զոնայի բնորոշ միներալ է։


== Ծանոթագրություններ ==
Վելֆյորդ

Վելֆյորդ` նախկին համայնք Նորվեգիայի Նուրլան ֆյուլքեում։ Վելֆյորդը գտնվում է ներկայիս Բրոննոյ համայնքի տարածքում։ Վարչական կենտրոնը Հոմմելստյո գյուղն է։ Համայնքը շրջապատված է Վելֆյորդեն մեծ ֆյորդով, որի անունով անվանված է համայնքը։ Տեղական Վելֆյորդի եկեղեցին գտնվում է Հոմմելստյոյից անմիջապես արևմուտք։


== Պատմություն ==
Վելֆյորդ համայնքը ստեղծվել է 1875 թ․ հոկտեմբերի 1-ին, երբ այն առանձնացվել է ավելի մեծ՝ Բրոննոյ համայնքից։ Ի սկզբանե Վելֆյորդն ունեցել է 1,162 բնակիչ։ 1964 թ․ հունվարի 1-ին Վելֆյորդ համայնքը միացել է Բրոննոյսունդ, Սոմնա, Բրոննոյ համայնքներին և Բինդալի Լանդե տարածքին՝ ստեղծելով նոր, ընդլայնված Բրոննոյ համայնքը։ Միաձուլումից առաջ Վելֆյորդն ունեցել է 1,380 բնակիչ։


== Արտաքին հղումներ ==
Վելֆյորդի կայքը
Լուսանկարներ Վելֆյորդից Archived 2009-06-03 at the Wayback Machine. (գերմաներեն)
Nævernes Gaard
Ֆեդոսեյ Կերկայոլ

Ֆեդոսեյ Կերկայոլ (ռուս.՝ Федосей-Керкаёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լյոկ Ներյազ գետի ձախ ափին՝ 26 կմ հեռավորության վրա։ Գետի երկարությունը կազմում է 17 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ջրային օբյեկտի կոդը հանրային գրանցմամբ - 03050300112103000078176
Կոդը ըստ հիդրոլոգիական հետազոտության (ՌԴ) - 103007817
Ավազանի կոդը - 03.05.03.001
Ծավալի համարը ըստ ՌԴ-ի - 03
Թողարկումը ըստ ՌԴ-ի - 0


== Ծանոթագրություններ ==
Չերվասկա

Չերվասկա (իտալերեն՝ Cervasca), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 4562 մարդ (2008 թվականի տվյալներով)։ Բնակչության խտությունը՝ 253 մարդ/կմ²։ Տարածքը՝ 18 կմ²։ Փոստային ինդեքս՝ 12010։ Հեռախոսային կոդ՝ 0171։
Կոմունայի հովանավորն է Սուրբ Աստվածածինը։ Տոնը նշվում է հուլիսի 16-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0171 684811
Էլեկտրոնային փոստ։ info@comune.cervasca.cn.it
Պաշտոնական կայք։ http://www.comune.cervasca.cn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Յաբլոչնի (Դուբովսկի շրջան)

Անվան այլ կիրառումների համար տե՛ս՝ Յաբլոչնի (այլ կիրառումներ)Յաբլոչնի (ռուս.՝ Яблочный), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Սեմիչանսկի գյուղական համայնքի կազմի մեջ։
Նախկին ընկերուհիների ուրվականները

«Նախկին ընկերուհիների ուրվականները» (անգլ.՝ Ghosts of Girlfriends Past), ռեժիսոր Մարկ Ուոթերսի ֆիլմերից, որի գլխավոր դերերը մարմնավորում են Մեթյու Մակքոնահին, Ջենիֆեր Գարները, Մայքլ Դուգլասը, Բրեկին Մեյերը, Լեյսի Չաբերտը, Ռոբերտ Ֆորսթերը, Էն Արչերը, Էմա Ստոունը, Դենիել Սունջատան, Նորին ԴեՎուլֆը։
Քոնոր Միդը կնամոլ է, որը միանգամից և միաժամանակ կարող է լքել երեք ընկերուհու համացանցային կոնֆերանսի ժամանակ։ Դրա համար էլ, երբ Քոնորը գալիս է իր եղբոր հարսանիքին, նրա միակ ցանկությունը հարսնացուի ընկերուհիներից մեկին հրապուրելն էր, քանի որ նա միակն էր, ով չէր ընկել իր սարդոստայնի մեջ։ Բայց Քոնորի հորեղբայր Ուեյնը, ում շնորհիվ Քոնորը դարձել էր այժմյանը, այլ բան էր որոշել անել։ Նա ուզում է Քոնորի մեջ արթնացնել իրական, անեղծ սերը։ Իսկ դա բավականին դժվար գործ է, դրա համար էլ նրան պետք է նախկին ընկերուհիների ուրվականները։


== Ծանոթագրություններ ==


== Արտաքին հղումներ ==
Նախկին ընկերուհիների ուրվականները(անգլ.) ֆիլմը Internet Movie Database կայքում
«Նախկին ընկերուհիների ուրվականները»(ռուս.) ֆիլմը ԿինոՊոիսկ կայքում։
Տյուկալինսկի շրջան (Օմսկի մարզ)

Տյուկալինսկի շրջան (ռուս.՝ Тюкалинский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1924 թվականին։ Վարչական կենտրոնը՝ Տյուկալինսկ։


== Աշխարհագրություն ==
Շրջանի տարածքի մակերեսը կազմում է 6400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16723 մարդ։ Բնակչության խտությունը կազմում էր 2,61 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աֆեթ Ինան

Այշե Աֆեթ Ինան կամ Աֆեթինան (թուրքերեն՝ Ayşe Afet İnan, նոյեմբերի 29, 1908(1908-11-29), Սալոնիկի վիլայեթ, Օսմանյան կայսրություն - հունիսի 8, 1985(1985-06-08), Անկարա, Թուրքիա), թուրք պատմաբան և սոցիոլոգ։ Մուսթաֆա Քեմալ Աթաթուրքի որդեգրած ութ աղջիկներից մեկն էր։


== Կենսագրություն ==
Աֆեթ Ինանը ծնվել է Իսմայիլ Հակկի Բեյի և Շևզանե հանըմի ընտանիքում՝ 1908 թվականին, Քեսենդիրի շրջանում (Պոլյորոզ, ներկայիս՝ Կասանդրա), Սալոնիկի Վիլայեթում։
Ընթացող Բալկանյան պատերազմների պատճառով նա և նրա ընտանիքը արտագաթել են Ադապազար։ 1913 թվականի մարտի 4-ին սկսել է հաճախել Ադապազարի միջնակարգ դպրոց։ Ապա նրանք տեղափոխվել են Անկարա, Միհալիչչիկ, Կարաոգլան, Բիգա։ Նրա մայրը` Շևզանե հանըմը, մահացել է տուբերկուլյոզից` 1915 թվականի մայիսի 15-ին։ Քանի որ նրա հայրն ամուսնանում է մի երտասարդ աղջկա հետ, Այշեն որոշում է դառնալ ուսուցչուհի և իր աշխատած գումարով առանձին ապրել։ Բիգայում  գտնվելու ժամանակ հորից և նրա երկրորդ կնոջից ծնվում է նրա փոքր քույրը՝ Նազիհեն։ 1920 թվականին նա ավարտել է իր վեցամյա տարրական կրթությունը։ 1921 թվականին նրանք բնակություն են հաստատում Ալանյայում։ 1922 թվականին Էլմալիում ստանում է ուսուցչի որակավորում և նշանակվում է Էլմալի աղջիկների համար նախատեսված դպրոցի տնօրենի պաշտոնին։ 1925 թվականին ավարտել է Բուրսայի կանանց համար նախատեսված մանկավարժական քոլեջը և Իզմիրի միջնակարգ դպրոցում աշխատել է որպես ուսուցիչ։ Նույն տարվա հոկտեմբերին Մուստաֆա Քեմալ Աթաթուրքի Իզմիր կատարած այցի ժամանակ նրանք հանդիպել են։

Ապա 1925 թվականին Մուսթաֆան Աֆեթին ուղարկում է Լոզան, Շվեյցարիա՝ ֆրանսերեն սովորելու նպատակով։ 1927 թվականին Թուրքիա վերադառնալուց հետո նա ընդունվում է Ստամբուլի Նոտր Դամ դե Սիոն ֆրանսիական լիցեյը։ Լիցեյն ավարտելուց հետո նա նշանակվում է միջնակարգ դպրոցի պատմության ուսուցչուհու պաշտոնին։ 1935 թվականին Աֆեթ Ինանը դարձյալ մեկնում է Շվեյցարիա և 1936 թվականից մինչև 1938 թվականը սովորում է Ժնևի համալսարանում։ 1939 թվականին՝ ուսումն ավարտելուց հետո, նա սոցիոլոգիայի ոլորտում ստանում է դոկտորի կոչում։ 1950 թվականին դառնում է Անկարայի համալսարանի պրոֆեսոր։
Նա եղել է Թուրքական պատմական ընկերության համահիմնադիրն ու ղեկավար անդամը։
Ինանը մահացել է 1985 թվականի հունիսի 8-ին Անկարայում՝ թողնելով իր ամուսնուն և զավակներին։


== Ծանոթագրություններ ==


== Մատենագրություն ==
Medeni bilgiler ve M. Kemal Atatürk'ün el yazıları, Ankara, Türk Tarih Kurumu, 1969
Atatürk'ten yazdıklarım, Ankara, 1969
Recherches Sur les Caractéres Anthropologiques des Population de la Turquie, Genève, 1939
Türk Amirali Piri Reis'in Hayatı ve Eserleri
L'émancipation de la Femme Turque
Eski Mısır Tarih ve Medeniyeti, 1956 (History of the Ancient Egypt)
Biography Archived 2020-08-11 at the Wayback Machine. (թուրքերեն)
Էրո Մարկանեն

Էրո Պեկա Սակարի Մարկանեն (ֆիններեն՝ Eero Pekka Sakari Markkanen,հուլիսի 3, 1991(1991-07-03), Յուվյասկյուլյա, Ֆինլանդիա), ֆինն ֆուտբոլիստ, «Օրինջ Քաունթի» ակումբի հարձակվող։  


== Ակումբային կարիերա ==
«JJK Jyväskylä» ակումբի սան է, որտեղ խաղացել է ութ տարեկանից։ Ակդեմիայի  և ցածր դիվիզիոնի ակումբներում երկու տարի խաղալուց հետո վերադարձել է հարազատ ակումբ։ 2013 թվականի հուլիսի 15-ին «Ինտեր» ակումբի հետ մրցախաղում նորամուտ է ունեցել Վեյկաուսլիիգում։ Իր նորամուտային մրցաշրջանում 14 խաղում դարձել է 7 գոլի հեղինակ։ Հաջորդ մրցաշրջանի առաջին կեսի ութ հանդիպումներում խփել է չորս գնդակ։ Դա առիթ է դարձել երկրի ամենաուժեղ ՀԻԿ ակումբում վարձակալվելու համար։ Այնտեղ Մարկանեն դաշտում քիչ է հայտնվել և կարողացել է խփել միայն 1 գոլ։ 2013 թվականի դեկտեմբերին տեղի է ունեցել նրա տեղափոխումը շվեդական ԱԻԿ ակումբ, որտեղ կես տարվա ընթացքում խփել է վեց գոլ և գրավել է Մադրիդի «Ռեալ»-ի երկրրորդ ակումբի ուշադրությունը։ «Կաստիլյու» ակումբի տրանսֆերը տեղի է ունեցել 2014 թվականի ամռանը։ 2020 թվականի դեկտեմբեր 25-ին պայմանագիր է ստորագրել ՅՈւՍԼ-ի չեմպիոնշիփի «Օրինջ Քաունթի» ակումբի հետ։


=== Ազգային առաջնության խաղերի վիճակագրություն ===
2016 թվականի մայիս 23-ի դրությամբ


== Կարիերա հավաքականում ==
2014 թվականի մայիսի 29-ին առաջին մրցախաղն է անցկացրել Ֆինլանդիայի ազգային հավաքականի կազմում, մրցակիցը եղել է Լիտվայի հավաքականը։


=== Մրցախաղեր հավաքականի կազմում ===


== Ձեռքբերումներ ==
Ֆինլանդիայի չեմպիոն (1)՝ 2013


== Անձնական կյանք ==
Էրոյի հայրը Մարկանեն Պեկն է, որը նախկինում եղել է բասկետբոլիստ, մայրը՝ Ռիկան, ևս բասկետբոլիստ է։ Նա ունի երկու եղբայր՝ Միկան և Լաուրին, նրանք էլ են զբաղվում  բասկետբոլով։


== Ծանոթագրություններ ==
Բերեզինա (գյուղ, Ժիտոմիրի շրջան)

Անվան այլ կիրառումների համար տե՛ս՝ ԲերեզինաԲերեզինա (ուկրաիներեն՝ Березина), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Բերեզինա գյուղում բնակվում էր 509 մարդ։ Բնակավայրը զբաղեցնում է 1,15 կմ² տարածք։ Բնակչության խտությունը կազմում էր 442,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շևչենկովո (գյուղ, Վոլչանսկի շրջան)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1780 թվականին։
2001 թվականի տվյալներով Շևչենկովո գյուղում բնակվում էր 160 մարդ։ Բնակավայրը զբաղեցնում է 0,013 կմ² տարածք։ Բնակչության խտությունը կազմում էր 12307,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լյուդովիկոս IV Մանուկ

Լյուդովիկոս IV Մանուկ (գերմ.՝ Ludwig das Kind, հուլիս 893 կամ 893, Ալտյոտինգ, Վերին Բավարիա, Բավարիա - սեպտեմբերի 29, 911 կամ 911, Ֆրանկֆուրտ, Սրբազան Հռոմեական կայսրություն), Արևելյան Ֆրանկյան թագավորության արքա՝ 900 թվականի հունվարի 21-ից։
Կայսր Առնուլֆ Կարինտացու և Օդա Ֆրանկոնացու որդին։


== Կենսագրություն ==
Լյուդովիկոսը թագավոր ընտրվեց Ֆորհայմում կայացած ժողովի ժամանակ՝ գումարված 900 թվականի հունվարին, իսկ ավելի ուշ՝ փետրվարի 4-ին թագադրվեց։ Չնայած որ արքան ընդամենը վեց տարեկան էր, նրա արքունիքը պետության կառավարման կենտրոնն էր։ Այնուհանդերձ, բացի տարիքից, նա չէր կարող ղեկավարել իր պետությունը նաև այն պատճառով, որ ֆիզիկապես շատ թույլ էր և հաճախ հիվանդանում էր։ Նրա օրոք պետությունն իրականում կառավարում էին բարձրաստիճան հոգևորականներն ու ազնվականները։ Լյուդովիկոս Մանկան ամենաազդեցիկ խորհրդականներն էին Մայնցի արքեպիսկոպոս Հատտոն I-ը, Կոնստանցայի եպիսկոպոս Սողոմոն III-ը և Աուգսբուրգի եպիսկոպոս Ադալբերոնը։ Նրանց ուղորդմամբ Ֆրանկոնիայի դքսության համար մղվող պայքարը վճռվեց հօգուտ Կոնրադյանների և ոչ թե Բաբենբերգների։
Լյուդովիկոս Մանկան իշխանության տարիներին թագավորության սահմաններին մշտապես սպառնում էին արտաքին թշնամիները, իսկ ներքին միասնականությանը՝ ազդեցիկ ֆեոդալները, որոնք ինքնագլուխ կերպով տիրույթներ էին գրավում և դքսի տիտղոսներ ընդունում։ Գերմանիայի համար այդ շրջանում առանձնահատուկ վտանգ էր ներկայացնում հունգարները, որոնք ամեն տարի կողոպտում էին երկրի այս կամ այն հատվածը։ 907 թվականին Լյուդովիկոսի ֆեոդալները նրա դեմ զորք գումարեցին, բայց այն ջախջախվեց նույն տարվա հուլիսի 4-ին՝ Պրիսբուրգի ճակատամարտում։ 910 թվականին Լյուդովիկոսը վերջապես մեծ զորք հավաքելով, ճակատամարտ տվեց հունգարների դեմ՝ Լեխ գետի ափին փռված դաշտում։ Հունգարներն առաջին հարձակվեցին գերմանացիների վրա, որից հետո սկսեցին նահանջել։ Գերմանացիները կարծեցին, թե հաղթանակն իրենց ձեռքում է և սկսեցին հալածել նրանց։ Մինչդեռ հունգարները նրանց շրջափակման մեջ առան և կտրուկ հարվածով պարտության մատնեցին։ Լյուդովիկոսը ստիպված եղավ հաշտություն խնդրել և այն ստացավ պայմանով, որ պետք է ամենամյա տուրք վճարի։ Դրանից անմիջապես հետո նա ծանր հիվանդացավ և վախճանվեց։ 
Նրա մահով գերմանիայում վերջնականապես հանգավ Կարոլինգների արևելաֆրանկյան ճյուղը։ Լյուդովիկոս Մանուկը թաղվեց Սուրբ Էմերամի աբբայությունում, որ գտնվում է Ռեգենսբուրգում, այնտեղ, ուր թաղված էր իր հայրը՝ Առնուլֆ Կարինտացին։


== Ծանոթագրություններ ==


== Աղբյուրներ ==
Рыжов К. Все монархи мира. Западная Европа. — М., 1999.
Алоиз Шмид (Alois Schmid) «Людовик Дитя» («Ludwig das Kind») в «Словаре Средневековья» («Lexikon des Mittelalters»). — «Артемис и Винклер» («Artemis & Winkler»), Мюнхен / Цюрих, 1991, Том 5. ISBN 3-7608-8905-0, Sp. 2175.
Пауль Фридолин Керр (Paul Fridolin Kehr) «Канцелярия Людовика Дитя» («Die Kanzlei Ludwigs des Kindes»). — Берлин, 1940.
Ռոբերտս շրջան (այլ կիրառումներ)

Ռոբերտս շրջան, կարող է վերաբերել՝

Ռոբերտս շրջան - ԱՄՆ Հարավային Դակոտա նահանգի 66 վարչական միավորներից մեկը
Ռոբերտս շրջան - ԱՄՆ Տեխաս նահանգի 254 վարչական միավորներից մեկը
Ինիկչան

Ինիկչան (ռուս.՝ Ыныкчан), գյուղ Ռուսաստանի, Սախա-Յակուտիայի հանրապետության Ուստ-Մայսկի ուլուսի կազմում։
Բնակչությունը 2010 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուլան Վերին

Սուլան Վերին, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գոյանիրա

Գոյանիրա  (պորտ.՝ Goianira), համայնք Բրազիլիայում՝ Գոյաս նահանգի կազմում։ Գտնվում է Կնետրոնական նահագի Գոյաս մարզում։ Մտնում է Գոյանիյա գավառի կազմի մեջ։ Բնակչությունը կազմում է 24 492 մարդ՝ 2006 թվականի տվյալներով։ Գրավում է 200,402 կմ2 տարածք։ Բնակչության խտությունը՝ 122,2 մարդ/կմ²։


== Պատմություն ==
Քաղաքը հիմնադրվել է 1922 թվականի մարտի 25-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 151.773.962,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 6.947,77 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,740 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման արևադարձային է։
Օբրիվիստի

Օբրիվիստի (ռուս.՝ Обрывистый), գետ Կամչատկայի երկրամաս, Ռուսաստանում։ Գետի երկարությունը 12 կմ։ Թափվում է Տոլբաչիկ գետի ձախ ափին։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջորջ Ֆրեդերիկ Աբոթ

Ջորջ Ֆրեդերիկ Աբոթ (անգլ.՝ George Frederick Abbott, հոկտեմբերի 28, 1874(1874-10-28), Royal Tunbridge Wells, Միացյալ Թագավորություն - մարտի 13, 1947(1947-03-13), Royal Tunbridge Wells, Միացյալ Թագավորություն), անգլիացի ռազմական մեկնաբան և հեղինակ։ 


== Կենսագրություն ==
Աբոթը սովորել է Քեմբրիջի Էմանուել քոլեջում` ստանալով արվեստի բակալավրի աստիճան 1899 թվականին։ 1900 թվականին նա Քեմբրիջի համալսարանի կողմից ուղարկվել է Մակեդոնիա` այդ տարածաշրջանի ժողովրդական արվեստը ուսումնասիրելու համար։ Նա լոնդոնյան մի քանի թերթերի համար որպես հատուկ թղթակից գործել է հարավարևմտյան Եվրոպայում մինչև 1903 թվականը։ 1905 թվականին ուղեկցել է Ուելսի արքայազնին (հետագայում` Գեորգ V)` Հնդկաստան կատարած ճամփորդության ժամանակ։ 
Նա դարձել է Հելենիստական արքայական Փրկչի շքանշանի ասպետ։ Ամուսնացել է ֆեմինիստ Էլիզաբեթ Վիլհելմինա Հեյ Լամոնդի (1884–1957 թվականներ) հետ, և նրանք ունեցել են մեկ որդի` Ջապեր Աբոթը (1911–1960 թվականներ)։ 


== Աշխատանքներ ==
Բացի շատ պարբերականների և ամսագրերի համար հոդվածներ գրելը նա նաև գրել է հետևյալ գրքերը`

ժամանակակից Հունաստանի երգեր (1900 թվական)
Մակեդոնական ժողովրդական արվեստ (1903 թվական)
Հեքիաթ Մակեդոնիայում ճամփորդության մասին (1903 թվական)
Հնդկաստանի միջով արքայազնի հետ (1906 թվական)
Իսրայելը Եվրոպայում (1907 թվական)
Հունաստանը հեղափոխության մեջ (1909 թվական)
Թուրքիան փոփոխության մեջ (1909 թվական)
Դոնի փիիսոփայությունը (1911 թվական)
Սրբազան պատերազմ Տրիպոիում (1912)
Հունաստանը և դաշնակիցները (1914–1922 թվական)


== Ծանոթագրություններ ==


== Արտաքին հղումներ ==
Ջորջ Ֆրեդերիկ Աբոթի գործերը Գուտենբերգ նախագծում
Բեգդաղ

Բեգդաղ, լեռ Անտիտավրոս լեռնահամակարգում, Նոր Մալաթիայից հարավ-արևելք։ Ջրառատ է և կտրատված է ձորակներով։


== Ծանոթագրություններ ==
Ավտոստոպով զբոսաշրջիկի միջգալակտիկական ուղեցույց

Ավտոստոպով զբոսաշրջիկի միջգալակտիկական ուղեցույցը գիտաֆանտաստիկ կատակերգության շարք է, որի հեղինակն է Դուգլաս Ադամսը. Ի սկզբանե «Ավտոստոպով զբոսաշրջիկի միջգալակտիկական ուղեցույցը» ռադիո կատակերգություն էր, որը BBC-ով առաջինը հեռարձակվել է 1978 թվականին։ Այնուհետև այն ներկայացվել է այլ ձևաչափերով․ ֆիլմ է նկարվել, 1979-ից 1992-ը հինգ գրքով «եռապատում» է գրվել,1981-ին նկարվել է հեռուստանովել, 1984-ին դուրս է եկել համակարգչային խաղ։ «Ավտոստոպով զբոսաշրջիկի միջգալակտիկական ուղեցույցը» ֆիլմը արտադրվել է և նկարահանվել Միացյալ թագավորությունում, հրապարակվել 2005-ի ապրիլին իսկ 2004-ից 2005-ը հեռարձակվել է ռադիո շարքի նոր տարբերակը։


== Սյուժե ==
Գոյություն ունեն զանազան տարբերակներ, որոնց հիմնական սյուժեները նույնն են, սակայն շատ տեղերում միմյանց հակասում են, քանի որ Ադամսը ամեն նոր ադապտացման համար պատմությունը վերարտագրում էր։ Բոլոր տարբերակներում ներկայացվում է ձախորդ անգլիացի Արթուր Դենթի արկածները, ինչպես նաև պատմությունը ներկայացնում է հիմնական կերպարների արկածները՝ Ֆորդ Պրեֆեկտ, որը անվանել էր իրեն Ֆորդ Պրեֆեկտ մեքենայի պատվին, ում անունը անհնար էր ասել, որը Բեթելջուս փոքրիկ մոլորակից օտար էակ էր, որը ուղեցույցի համար հետազոտություններ էր անում, Զափոդ Բիբլբրոքս, որը Ֆորդի կիսակուզենն է և Գալակտիկայի Նախագահը, Մարվին, որը ճնշված ռոբոտ է՝ Marvin the Paranoid Android և Տրիլիան, նախկինում հայտնի որպես Տրիշիա ՄաքՄիլլան, որին Արթուր Դենթը հանդիպել էր խնջույքին։
Շպիլման

Շպլիման (գերմ.՝ Spielmann, spielen - խաղալ, նվազել և Mann-մարդ), միջնադարյան շրջիկ դերասան-երաժիշտ Գերմանիայում, Ավստրիայում։ Արվեստով մոտ է գուսանին, ժոնգլյորին, սկոմորոխին։ Շպլիմանները միաժամանակ բանաստեղծներ էին, դերասաններ, երգիչներ, ակրոբատներ, պարողներ։ Կատարել են հերոսական ժողովրդական էպոսի ստեղծագործությունները, իրենց հորինած նովելներն ու շվանկները (երգիծական հեքիաթներ)։ Հանդես են եկել տոնավաճառներում, ժողովրդական տոնախմբությունների, ինչպես և պալատական հանդիսությունների ժամանակ։
Ալեքսանդր Գոլբան

Ալեքսանդր Գոլբան (ռումիներեն՝ Alexandru Golban, փետրվարի 28, 1979(1979-02-28), Քիշնև, Մոլդովական ԽՍՀ, ԽՍՀՄ), մոլդովացի ֆուտբոլիստ, հարձակվող։ Խաղացել է Մոլդովայի հավաքականում։


== Կարիերա ==
Գոլբանն այն խաղացողներից մեկն է, որոնք համարվում են Քիշնևի «Դաչիա» ֆուտբոլային ակումբի խորհրդանիշ։ Խաղացել է «Կարպատի», «Այնտրախտ» և «Չախլեուլ» ակումբներում։ 2008 թվականին տեղափոխվել է Կոստանայի «Տոբոլ» ֆուտբոլային ակումբ։ Առաջին մրցաշրջանում դարձել է լավագույն ռմբարկու։ Ղազախստանից հետո տեղափոխվել է Ադրբեջան, որտեղ խաղացել է «Սիմուրգ» ֆուտբոլային ակումբում։ 2010 թվականի ամռանը պայմանագիր է կնքել «Միլսամի» ֆուտբոլային ակումբի հետ, որտեղ խաղացել է 2 տարի։ 2012 թվականին տեղափոխվել է «Վերիս» ֆուտբոլային ակումբ, սակայն այդ ակումբում չի անցկացրել ոչ մի խաղ։ Ապա խաղացել է 4 խաղ «Սպերանցա» ֆուտբոլային ակումբում և ավարտել խաղացողի կարիերան։
Մոլդովիայի ազգային հավաքականում անցկացրել է 15 խաղ՝ խփելով 4 գոլ։ Հետագայում դարձել է Մոլդովայի Հանրապետության ազգային թիմերի և ազգային հավաքականների տնօրեն և Մոլդովայի Հանրապետության ֆուտբոլի ֆեդերացիայում լողափի ֆուտբոլի գծով տնօրեն։


== Ձեռքբերումներ ==
Մոլդովայի տարվա լավագույն հարձակվող - 2003
Ղազախստանի փոխչեմպիոն - 2008
Ղազախստանի առաջնության լավագույն ռմբարկու - 2008
Ղազախստանի Գավաթի խաղարկության կիսաեզրափակչի մասնակից - 2008
Մոլդովայի առաջնության բրոնզե մեդալակիր - 2010/11


== Անձնական կյանք ==
Կնոջ անունը Ինգա է։ Ունի երկու երեխա՝ Ալեքսանդր և Դանիլ։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը legioner.kulichki.com կայքում
Ֆւտբոլիստի էջը fcolimpia.md կայքում
Վիճակագրությունը National Football Teams կայքում(անգլ.)Ֆուտբոլիստի էջը FootballFacts.ru կայքում
Հոռն հրվանդան

Հոռն հրվանդան (հոլ.՝ Kaap Hoorn, իսպ.՝ Cabo de Hornos), հրվանդան, Հարավային Ամերիկայի ծայր հարավային կետը Հոռն կղզում (55° 59՝ հարավային լայնություն, 67°16՝ արմ. երկայնություն)։ Հայտնագործել են հոլանդացիներ 0ա. Լեմերը և Վ. Սխաուտենը, 1616 թվականին։ Անվանումն ստացել է ի պատիվ Սխաուտենի հայրենի քաղաք Հոռնի։


== Աշխարհագրություն ==
Հոռն հրվանդանը տեղակայված է Հոռն կղզում, Դրեյքի նեղուցում, որը բաժանում ՝ Հարավային Ամերիկան Անտարկտիդայից:


== Պատմություն ==
Հայտնագործվել է 1616 թվականին ծովագնացներ Յակոբ Լեմերի և Վիլեմմ Սխաուտենի կողմից։ Անվանվել է Սխաուտենի հայրենի քաղաքի պատվին՝ Հորն։


== Կլիմա ==
Հրվանդանում կլիման մեղմ է, հիմնականում անփոփոխ՝ տարվա ընթացքում ջերմաստիճանը տատանվում է −2 °C մինչև +14 °C: Եղանակը հիմնականում քամոտ է մառախլապատ։ Տեղումները մեծ քանակությամբ լինում են ամբողջ տարվա ընթացքում։ Տարվա 300 օրը անձրև է գալիս և փչում է ուժեղ քամի։


== Տեսարժան վայրեր ==
Կղզում տեղակայված է փարոս։ 


== Արվեստում և մշակույթում ==
Հրվանդանին նվիրված են բազմաթիվ ստեղծագործություններ։ Նրանցից մեկը Ժյուլ Վեռնի «Ջոնաթանի» նավաբեկյալները ստեղծագործությունն է։


== Ծանոթագրություններ ==
Ալլահվերդի (լեռնագագաթ)

Անվան այլ կիրառումների համար տե՛ս՝ Ալլահվերդի (այլ կիրառումներ)Ալլահվերդի, լեռնագագաթ Ուրծի լեռնաշղթայում, Ազատ և Վեդի գետերի միջև։


== Ծանոթագրություններ ==
Կոտովսկի գյուղական խորհուրդ (Խարկովի մարզ)

Կոտովսկի գյուղական խորհուրդ  (ուկրաիներեն՝ Котівська сільська рада), Ուկրաինայի Խարկովի մարզի Վոլչանսկի շրջանում։
2001 թվականի տվյալներով Կոտովսկի գյուղական խորհրդում բնակվում էր 330 մարդ։ Բնակավայրը զբաղեցնում է 39.34 կմ² տարածք։ Բնակչության խտությունը կազմում էր 8.39 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Փերլ Ռիվեր շրջան (Միսսիսիպի)

Փերլ Ռիվեր շրջան (անգլ.՝ Pearl River County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 2.103 կմ² է, բնակչությունը՝ 55.834 մարդ (2010 թ. տվյալներով)։ Շրջկենտրոնն է Փոպլարվիլ բնակավայրը։ Կազմավորվել է 1890 թ.։


== Ծանոթագրություններ ==
Էդուարդո Էռնեկյան

Էդուարդո Էռնեկյան (իսպ.՝ Eduardo Eurnekián, դեկտեմբերի 4, 1932(1932-12-04), Բուենոս Այրես, Արգենտինա), արգենտինահայ գործարար։ Համարվում է ամենահաջողակ ձեռներեցներից մեկը Լատինական Ամերիկայում։ Նրա ընկերությունները զբաղվում են ենթակառուցվածքային գործունեությամբ, գյուղատնտեսությամբ, էներգետիկայով, մանրածախ առևտրով և բանկային գործունեությամբ։ 2017 թվականի սեպտեմբերի 21-ին շնորհվել է Հայաստանի Հանրապետության ազգային հերոսի կոչում։


== Կենսագրություն ==
Էդուարդո Էռնեկյանը ծնվել է 1932 թվականի դեկտեմբերի 4-ին Բուենոս Այրեսում, Արգենտինա, հայ գաղթականների ընտանիքում։ Էռնեկյանները ընտանիքը հիմնել է տեքստիլ ձեռնարկություն։ Երբեք ամուսնացած չի եղել, երեխաներ չունի։ Նրա հետ են աշխատում մահացած եղբոր՝ Ալբերտոյի զավակները՝ Մարտինը և Ուգոն։ Էռնեկյանի կարողությունը 2013 թվականին հաշվվել է 1,8 միլիարդ ԱՄՆ դոլար։ Արգենտինայի ամենահարուստ մարդկանց ցանկում 80-ամյա գործարարը գտնվում է երկրորդ տեղում։ Ներկա դրությամբ Էռնեկյանի հսկողության տակ են գտնվում 49 օդանավակայաններ տարբեր երկրներում (Արգենտինա, Իտալիա, Հայաստան, Էկվադոր, Պերու, Բրազիլիա, Ուրուգվայ), և ունի ավելի քան 1000 կմ2 հողամաս։ Էռնեկյանը ամենից հայտնի ձեռնարկություններն են՝ «Aeropuertos Argentina 2000» և Կորպորասիոն Ամերիկա ընկերությունները։ Գործարարին են նաև պատկանում «America TV» հեռուստացանցը, 4 ռադիոկայան և «El Cronista» ֆինանսական ամսագիրը։


== Գործունեությունը Հայաստանում ==
2001 թվականի դեկտեմբերի 17-ին Էռնեկյանի Կորպորասիոն Ամերիկա ընկերությունը ձեռք է բերել «Արմենիա միջազգային օդանավակայաններ» ընկերությունը՝ Հայաստանի խոշորագույն «Զվարթնոց» միջազգային օդանավակայանի հետ միասին։
2006 թվականին ձեռք է բերել Հայաստանում մեծությամբ երրորդ՝ «Կոնվերս Բանկ» ՓԲԸ֊ի բաժնետոմսերի 95%-ը։
2012 թվականին հայտարարվեց, որ գործարարը պատրաստվում է տեղեկատվական տեխնոլոգիաների գործարան հիմնել Երևանում։
Գործարարը նաև խոշոր ներդրումներ է իրականացնում գյուղատնտեսության ոլորտում։
Հայաստան համահայկական հիմնադրամի հոգաբարձուների խորհրդի անդամ է։ 2020 թ․ հիմնադրամին է նվիրաբերել 3,5 միլիոն ԱՄՆ դոլար։


== Պարգևներ ==
1995 - Արգենտինայի տարվա ձեռնարկատեր
1991 - «Leonardo» մրցանակ՝ «լավագույն արտասահմանյան գործարար» անվանակարգում (Իտալիա)
2001 - Սուրբ Գրիգոր Լուսավորչի շքանշան
2011 - Սուրբ Էջմիածնի ասպետ
2012 - «Business for Peace» մրցանակ (Նորվեգիա)
2017 - Հայաստանի ազգային հերոս։
2020 - Բրիտանական կայսրության պատվավոր սպա շքանշան


== Ծանոթագրություններ ==


== Արտաքին հղումներ ==
Կորպորասիոն Ամերիկա
Էդուարդո Էռնեկյանի ալիքը ՅուԹյուբ կայքում
Էդուարդո Էռնեկյանը Archived 2009-11-17 at the Wayback Machine. Linkedin կայքում
Սերգեյ Վիտտե

Սերգեյ Յուլևիչ Վիտտե (ռուս.՝ Сергей Юльевич Витте, հունիսի 17 (29), 1849, Թիֆլիս, Կովկասի փոխարքայություն, Ռուսական կայսրություն - մարտի 13, 1915(1915-03-13), Պետրոգրադ, Ռուսական կայսրություն), ռուսական պետական գործիչ, կոմս։
1892 թվականին նշանակվել է հաղորդակցության ճանապարհների, ապա ֆինանսների նախարար։ 1903 թվականից՝ նախարարների կոմիտեի, 1905—1906 թվականներին՝ նախարարների խորհրդի նախագահ։ Ակտիվորեն փորձել է աջակցել ցարական միապետության ամրապնդմանը։ Վիտտեի օրոք իրականացվել են տնտեսական խոշոր միջոցառումներ․ 1894 թվականին մտցվել է գինու մենաշնորհ, 1890-ական թվականներին մեծ թափ է ստացել երկաթուղիների շինարարությունը, 1897 թվականին իրականացրել է դրամական ռեֆորմ, տնտեսության զարգացման համար ներգրավել է արտասահմանյան կապիտալներ։ Առաջարկել է ռեֆորմներ (1902 թվականին) գյուղատնտեսության բնագավառում ևս։ Դեմ է արտահայտվել զեմստվային հիմնարկների ընդլայնմանը։ Արտաքին քաղաքական հարցում կողմ էր ռուս-ֆրանսիական դաշինքին։
Հեռավոր Արևելքում ձգտել է հետաձգել Ճապոնիայի հետ ռազմական կոնֆլիկտը։ 1905 թվականին գլխավորել է ռուս-ճապոնական հաշտության պայմանագիրը հաշտության պայմանագիր 1905) կնքող պատվիրակությունը։ Ճնշել է 1905—1907 թվականների ռուսական հեղափոխությունը։ Նրա առաջարկությամբ է հրապարակվել հոկտեմբերի 17-ի մանիֆեստը։ 1906 թվականին պաշտոնաթող է եղել։


== Ծանոթագրություններ ==
Տարազույգ կապտաթիթեռ

Տարազույգ կապտաթիթեռ (լատ.՝ Thersamonolycaena dispar), կապտաթիթեռների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
Ոչ խոշոր թիթեռ է, որի արուի աջևի թևի երկարությունը 16-19 մմ է, իսկ էգինը՝ 18-22 մմ։ Նեղ սև երիզով և դիսկալ մանրագծերով արուի թևերի ընդհանուր գուներանգն ալ կարմիր է, իսկ էգի՝ եզրային երիզով, պոստդիսկալ, դիսկալ և միջին բծերով առջևի թևերն՝ ալ կարմիր։ Մարգինալ պտերից կազմված կարմիր զոլով իրար միացած հետին թևերը գորշագույն են, իսկ պոստդիսկալ և մարգինալ բծերով ստորին կողմը՝ մոխրաերկնագույն է, լավ զարգացած դիսկալ և պոստդիսկալ պտերի շարքերով առջևի թևերը բաց կարմիր են, իսկ արտաքին եզրը՝ բաց մոխրագույն։


== Տարածվածություն ==
Տարածված են Եվրոպայում, Կովկասում, Ադրբեջանում (Սևանի լեռնաշղթայի հյուսիսային լանջ), Թուրքիայում (Սև ծովյան ափ) Միջին Ասիայում, Սիբիրում և Հեռավոր Արևելքում։ Հայաստանում հայտնի է Ռոմանովի ամփոփագրում նշված միակ վայրից՝ Լիճք (Զանգեզուրի լեռնաշղթա)։


== Էկոլոգիա ==
Ապրում է բացատներում, անտառներում և մեզոֆիլ մարգագետիններում։
Հայաստանի պայմաններում կենսաբանական առանձնահատկությունները հայտնի չեն։ Եվրոպայում զարգացման ընթացքում տալիս են երեք սերունդ։ Առաջին սերնդի հասուն առանձնյակները հայտնվում են մայիսի վերջին, ձմեռում են երրորդ, չորրորդ հասակի թրթուրները։


== Պահպանություն ==
Ծայրահեղ սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։
Թվաքանակի և դրա փոփոխության միտումների և վտանգման հիմնական գործոնների մասին տվյալներ չկան։
Պահպանության միջոցառումներ չեն իրականացվում։


== Ծանոթագրություններ ==
(725) Ամանդա

(725) Ամանդա (անգլ.՝ Amanda), աստերոիդ աստերոիդների հիմնական գոտում։ Հայտնաբերվել է 1911 թվականի հոկտեմբերի 21-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,573406 ա. մ., առավելագույնը մոտենում է 2,0078 ա. մ. հեռավորության վրա և հեռանում 3,139 ա. մ.։ Արեգակի շուրջ մեկ ամբողջական պտույտ է կատարում 1507,86 երկրային օրվա ընթացքում, իր ուղեծրով շարժվելով միջինում 0,238749 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,79° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(725) Ամանդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆրից Բաուման

Ֆրից Բաուման (գերմ.՝ Fritz Baumann, մայիսի 3, 1886(1886-05-03)[…], Բազել, Շվեյցարիա - հոկտեմբերի 9, 1942(1942-10-09)[…], Բազել, Շվեյցարիա), շվեյցարացի նկարիչ։


== Կենսագրություն ==
Ֆրից Բաումանը ծնվել է Շվեյցարիայի հյուսիսում՝ Բազել քաղաքում, որտեղ էլ ստացել է գեղարվեստական կրթություն։ Իր ստեղծագործությունները ստեղծել է տարբեր գեղանկարչական ոճերում, սակայն նկարչի գործերն ավելի հետաքրքիր են էքսպրեսիոնիզմ ոճում։ Բաումանը նկատելի է եղել իր անկայուն հոգեբանությամբ, որը դրսևորվել է այն ժամանակ, երբ ոչնչացրել է իր նկարների մեծ մասը, որոնք ստեղծվել էին 1916-1920 թթ. ընթացքում։ Նկարների մի մեծ մաս նա նետել է Հռենոս գետը։
Բաումանը համարվում է Բազելի «Նոր կյանք (Das Neue Leben)» գեղարվեստական խմբի հիմնադիրներից մեկը։ Նրա ամենամոտ նկարիչ ընկերներից կարելի է առանձնացնել Առնոլդ Բրյուգգերին, Օտտո Մորախին։ 1942 թ. հոկտեմբերի 9-ին նկարիչը ունենալով անկայուն հոգեբանական վիճակ դադարում է ապրել ինքնասպանություն գործելով։


== Պատկերասրահ ==

		
		
		
		


== Ծանոթագրություններ ==


== Հղումներ ==
Ֆ. Բաուման (գերմ.)
Ստարովերովսկի գյուղական խորհուրդ (Շևչենկովսկի շրջան)

Ստարովերովսկի գյուղական խորհուրդ  (ուկրաիներեն՝ Старовірівська сільська рада), Ուկրաինայի Խարկովի մարզի Շևչենկովսկի շրջանում։
2001 թվականի տվյալներով Ստարովերովսկի գյուղական խորհրդում բնակվում էր 1316 մարդ։ Բնակավայրը զբաղեցնում է 31.75 կմ² տարածք։ Բնակչության խտությունը կազմում էր 41.45 մարդ/կմ²։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Անիյա (Էստոնիայի շրջան)

Անվան այլ կիրառումների համար տե՛ս՝ Անիյա (այլ կիրառումներ)Անիյա շրջան (էստ․՝ Anija vald), շրջան Էստոնիայի Հարյումաա նահանգում։ Շրջանի կենտրոնն է Կեհռա քաղաքը։


== Բնակչություն ==
2012 թվականի տվյալներով շրջանում բնակվում էին 5754 մարդ։ Բնակչության խտությունը շրջանում կազմում էր 11,13 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Պոդիշոր

Պոդիշոր (ուկրաիներեն՝ Подішор), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Պոդիշոր գյուղում բնակվում էր 1 183 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չիբիտ (Յունգուրի վտակ)

Անվան այլ կիրառումների համար տե՛ս՝ Չիբիտ (այլ կիրառումներ)Չիբիտ (ռուս.՝ Чибит ), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Յունգուր գետի ձախ ափով՝ 8 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010100312115100004905
Հիդրոլոգիական ուսումնասիրությունների կոդը -  115100490
Ավազանի կոդը - 13.01.03.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կառբա

Կառբա (էստ․՝ Karba), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աուրելիա Իբառա Մանսոնի

Աուրելիա Իբառա Մանսոնի (իսպ.՝ Aurelià Ibarra Manzoni, հունվարի 21, 1834(1834-01-21), Ալիկանտե, Վալենսիա, Իսպանիա - նոյեմբերի 17, 1890(1890-11-17), Ալիկանտե, Վալենսիա, Իսպանիա), իսպանացի հնագետ, գրող, նկարիչ։


== Կենսագրություն ==
Աուրելիա Իբառա Մանսոնին ծնվել է Ալիկանտեում, այնուհետև ընտանիքը տեղափոխվել է Էլչե, որտեղ ստացել է սկզբնական կրթություն։ 1849 թվականին՝ 15 տարեկան հասակում ընդունվել է Բարսելոնայի գեղարվեստի ակադեմիա, աշակերտել Մանուել Միլային։ Ամուսնացել է գրող, քաղաքական գործիչ Էմիգդիո Սանտամարիայի քրոջ՝ Ռեյես Սանտամարիայի հետ։
Նրա հնագիտական հայտնագործություններից Գալատեայի խճանկարը գտնվում է Մադրիդի Ազգային հնագիտական թանգարանում, պեղումների այլ արդյունքներ գտնվում են նաև Կատալոնիայի հնագիտական թանգարանում։
Կյանքի վերջին տարիներին հաստատվել է հայրենի Ալիկանտեում, 1878-1885 թվականներին եղել է Caja de Ahorros de Alicante տնօրեն։


== Հիշատակ ==
Աուրելիա Իբառա Մանսոնիի եղբայրը՝ Պեդրո Իբառան (1859-1934), ցանկացել է գրել եղբոր կենսագրականը։ Plan General para el libro: “Aureliano Ibarra y Manzoni” անվանումով նրա ստեղծած գրքի նախագիծը պահպանվել է Էլչեի թանգարանում։


== Գրականություն ==
Papí Rodes, Concha. Universidad de Alicante. Aureliano Ibarra y La Alcudía: una mirada a la arqueología del siglo XIX (en castellà), 2008. ISBN 9788479088477


== Ծանոթագրություններ ==
Դրոզդովկա (գյուղ, Օստրովնոյ քաղաքային օկրուգ)

Անվան այլ կիրառումների համար տե՛ս՝ ԴրոզդովկաԴրոզդովկա (ռուս.՝ Дроздовка), գյուղ Ռուսաստանի Մուրմանսկի մարզի Օստրովնոյ քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էդուարդ Մաթևոսյան

Էդուարդ Մաթևոսյան (դեկտեմբերի 7, 1937(1937-12-07), Երևան, Հայկական ԽՍՀ, ԽՍՀՄ - հունիսի 2, 2020(2020-06-02), Երևան, Հայաստան), հայ կինոռեժիսոր, օպերատոր։  ՀԽՍՀ արվեստի վաստակավոր գործիչ (1987)։


== Կենսագրություն ==
Էդուարդ Մաթևոսյանը ծնվել է 1937 թվականի դեկտեմբերի 7-ին, Երևանում։ 1954 թվականից աշխատել է «Հայֆիլմ» կինոստուդիայում, 1972 թվականից` նույն կինոստուդիայի դոկումենտալ ֆիլմերի բաժնում։ 1971 թվականին ավարտել է Մոսկվայի Կինեմատոգրաֆիայի բարձրագույն ինստիտուտը։ Որպես կինոռեժիսոր և կինոօպերատոր հանդես է եկել ավելի քան 70 ֆիլմերում։


== Ֆիլմեր ==


== Ծանոթագրություններ ==
Ֆրանց Դրամեհ

Ֆրանս Ալհուսեին Դրամեհ (անգլ.՝ Franz Alhusaine Drameh, հունվարի 5, 1993(1993-01-05), Լոնդոն, Միացյալ Թագավորություն), բրիտանացի դերասան։ Նա իր դերասանական առաջին փորձը կատարել է Քլինթ Իսթվուդի «Ապագայում» ֆիլմում։ Նա նաև նկարահանվել է բրիտանական «Հարձակում թաղամասի վրա» և 2014 թվականին նկարահանված «Ապագայի սահմանը» ֆիլմերում և The CW հեռուստաալիքի «Ֆլեշ» հեռուստասերիալում և նկարահանվում է «Վաղվա լեգենդները» հեռուստասերիալում՝ մարմնավորելով Ջեֆերսոն Ջեքսոնին։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Ֆրանց Դրամեհը Internet Movie Database կայում
Ֆրանց Դրամեհը Թվիթթեր կայքում
Սերբա-չեռնոգորյան-թուրքական պատերազմներ (1876-1878)

Սերբա - Չեռնոգորյան - Թուրքական Պատերազմներ , Սերբիայի և Չեռնոգորիայի մղած պատերազմները Օսմանյան կայսրության դեմ։
Տեղի են ունեցել Բալկաններում ազգային-ազատագրական շարժման վերելքի պայմաններում։ 1876 թվականի պատերազմին (որը հունիսին հայտարարել էին Սերբիան և Չեռնոգորիան, և որոնք Օսմանյան կայսրությունից պահանջում էին Բոսնիան և Հերցեգովինան) Սերբիան և Չեռնոգորիան անպատրաստ էին։ 
Ռազմական գործողությունների ընթացքում թուրքական զորքերը գրավեցին Սերբիայի մի շարք վայրեր։ Թուրքական կառավարությանը ներկայացրած (1876 թվականի հոկտեմբեր) Ռուսաստանի վերջնագրի շնորհիվ կռվող կողմերի միջև կնքվեց զինադադար, իսկ 1877 թվականի փետրվարին Սերբիան հաշտություն կնքեց Օսմանյան կայսրության հետ՝ նախապատերազմական վիճակը վերականգնելու պայմանով (Չեռնոգորիան չստորագրեց հաշտության պայմանագիրը)։ 
1877-1878 թվականի ռուս-թուրքական պատերազմի սկզբին Չեռնոգորիան վերսկսեց (1877 թվականի ապրիլ) ռազմական գործողությունները Թուրքիայի դեմ։ 1877 թվականի դեկտեմբերին Սերբիան դարձյալ մտավ պատերազմի մեջ։ Սերբական և չեռնոգորիական զորքերը հասան նշանակալի հաջողությունների, Սերբիան ազատագրեց երկրի հարավի և արևելքի մի շարք շրջաններ։ Ռուսաստանի հաղթանակը ռուս-թուրքական պատերազմում վճռական դեր խաղաց Սերբիայի և Չեռնոգորիայի անկախության նվաճման գործում։ 
Բեռլինի կոնգրեսի որոշմամբ Սերբիան և Չեռնոգորիան ստացան անկախություն և զգալիորեն ընդլայնեցին իրենց տարածքը։
Սիգերու Ինոդա

Սիգերու Ինոդա (ճապ.՝ 伊野田繁, 1955 - 2008), ճապոնացի սիրող աստղագետ և աստերոիդների հայտնաբերող։ Աշխատել է Կարասույամաում։
Երկար ժամանակ աշխատել է որպես աչքի-վիրաբույժ Ձիտի համալսարանի հիվանդանոցում, ունի պրոֆեսորի կոչում։ Հանդիսանում է ակտիվ սիրող աստղագետ, ով այլ ճապոնացի սիրող աստղագետ Տակեշի Ուրատայի հետ համատեղ հայտնաբերել է ընդհանուր առմամբ 17 աստերոիդ, որոնցից մեկը նա հայտնաբերել է միանձնյա։
Նրա պատվին է անվանվել (5484) Ինոդա աստերոիդը։


== Ծանոթագրություններ ==


== Արտաքին հղումներ ==